Source: https://www.srovpraxi.sk/33/vzor-zaloby-na-preskumanie-zakonnosti-rozhodnutia-spravneho-organu-uniqueidmRRWSbk196FPkyDafLfWACuqyBmlr_0pdyNyRQKH38ivsQB21aPCSw/?uri_view_type=5
Timestamp: 2019-10-16 07:15:10+00:00

Document:
Vzor žaloby na preskúmanie zákonnosti rozhodnutia správneho orgánu | SRO v praxi
9.5.2019, JUDr. et Mgr. Jozef Toman, PhD. ; JUDr. Alexander Škrinár, CSc., Zdroj: Verlag Dashöfer
7.4.1.1.2 Vzor žaloby na preskúmanie zákonnosti rozhodnutia správneho orgánu
JUDr. et Mgr. Jozef Toman, PhD. ; JUDr. Alexander Škrinár, CSc.
Vec: SPRÁVNA ŽALOBA PODĽA TRETEJ ČASTI SPRÁVNEHO SÚDNEHO PORIADKU
Dňa.......................bolo žalobcovi doručené rozhodnutie Úradu pre verejné obstarávanie č. .......................(ďalej len „napadnuté rozhodnutie”), ktorým vo veci námietok navrhovateľa .......................proti výsledku vyhodnotenia ponúk v rokovacom konaní so zverejnením na predmet zákazky.......................vyhlásenom žalobcom vo Vestníku verejného obstarávania č.......................zo dňa.......................pod sp. zn........................, Úrad pre verejné obstarávanie podľa § 175 ods. 1 písm. a) zákona č. 343/2015 Z. z. o verejnom obstarávaní nariadil žalobcovi toto rokovacie konanie zrušiť, a to do 30 dní od doručenia tohto rozhodnutia. Proti rozhodnutiu Úradu sme v lehote 10 dní podali odvolanie podľa § 177 ZVO, ktoré bolo zamietnuté. Využili sme aj možnosť na preskúmanie rozhodnutia mimo odvolacieho konania radou Úradu, ktoré bolo zamietnuté rozhodnutím sp. zn. ............. zo dňa...........
Rozhodnutie rady Úradu o zamietnutí nášho odvolania nám bolo doručené dňa.........................
Podľa § 181 SSP právnická osoba musí podať správnu žalobu do dvoch mesiacov od oznámenia rozhodnutia orgánu verejnej správy, ak z osobitného predpisu nevyplýva niečo iné. Osobitným predpisom je zákon o verejnom obstarávaní. Podľa § 178 ods. 4 ZVO je rozhodnutie rady Úradu o odvolaní preskúmateľné súdom. Žaloba musí byť podaná do 30 dní od doručenia rozhodnutia rady o odvolaní.
V súlade s citovaným ustanovením žalobca týmto podáva proti napadnutému rozhodnutiu v zákonnej lehote žalobu podľa § 182 SSPktorú odôvodňujeme nasledovne:
Ďalej uviesť stručný, ale výstižný a konkrétny popis skutkového stavu veci vrátane pochybení správneho orgánu s odkazom na konkretizáciu porušených zákonných ustanovení.
Poznámka : pri podaní žaloby o preskúmanie treba vychádzať z lehoty, ktorá je ustanovená v osobitnom predpise, ktorým je § 178 ods. 4 ZVO a nie zo všeobecnej lehoty na podanie žaloby podľa § 181 SSP, ktorá platí len v prípade, ak z osobitného predpisu nevyplýva niečo iné!
Vzhľadom na všetky v bode I. žaloby uvádzané skutočnosti žalobca považuje napadnuté rozhodnutie žalovaného za vecne nesprávne a nezákonné z nasledovných dôvodov:
rozhodnutie správneho orgánu vychádzalo z nesprávneho právneho posúdenia veci, keď ako vyplýva z časti I. žaloby Uviesť vždy konkrétne dôvody a odkaz na príslušné zákonné ustanovenie .......................(§ 191 písm. c) SSP),
rozhodnutie je nepreskúmateľné pre nezrozumiteľnosť alebo nedostatok dôvodov (§ 191 písm. d) SSP),
zistenie skutkového stavu orgánom verejnej správy bolo nedostačujúce na riadne posúdenie veci (§ 191 písm. e) SSP,
došlo k podstatnému porušeniu ustanovení o konaní pred orgánom verejnej správy, ktoré mohlo mať za následok vydanie nezákonného rozhodnutia alebo opatrenia vo veci samej (§ 191 ods. 1 písm. g) SSP).

References: § 175
 § 177
 § 181
 § 178
 § 182
 § 178
 § 181